ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๑๑๕ กิโลโวลต์

จากสถานีไฟฟ้าย่อยร้อยเอ็ด ๑ ไปยังสถานีไฟฟ้าย่อยมหาสารคาม

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการปรับปรุงระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยร้อยเอ็ด ๑ จังหวัดร้อยเอ็ด ไปยังสถานีไฟฟ้าย่อยมหาสารคาม จังหวัดมหาสารคาม

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกที่ตั้งระบบไฟฟ้าของสายส่งไฟฟ้าขนาด ๑๑๕ กิโลโวลต์ จากสถานีไฟฟ้าย่อยร้อยเอ็ด ๑ ไปยังสถานีไฟฟ้าย่อยมหาสารคาม โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑ จังหวัดมหาสารคาม

(๑) อำเภอเมืองมหาสารคาม    ตำบลตลาด         ตำบลท่าตูม      ตำบลเขวา

ตำบลห้วยแอ่ง

๒ จังหวัดร้อยเอ็ด

(๑) อำเภอเมืองร้อยเอ็ด         ตำบลสีแก้ว         ตำบลหนองแวง   ตำบลเหนือเมือง

ตำบลปอภาร       ตำบลดงลาน

(๒) อำเภอศรีสมเด็จ             ตำบลโพธิ์สัย

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ

ประกาศ ณ วันที่ ๒ พฤษภาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย